Lluna Plena seguix demà amb moltes activitats
11 de desembre 2020

Desenes de jóvens s'acosten tots els caps de setmana al Casal Jove per a gaudir, seguint els protocols de seguretat vigents, de la variada programació del programa Lluna Plena. Demà dissabte, 12 de desembre, el Casal Jove del Port de Sagunt acollirà, entre les 17 i les 21 hores, activitats tan variades com un taller de bachata, un campionat de tenis de taula, ball, karaoke i altres tornejos com futbolí, Tetris, _Jungle Speed_ i jocs de taula.

  

L'equip de corresponsals, format per estudiants voluntaris dels IES del municipi, ha organitzat esta sisena jornada de Lluna Plena destinada a jóvens de 14 a 30 anys, però sempre recordant l'aforament limitat, els torns, presa de temperatura, higiene de mans, registre de dades, distància de seguretat i ús de mascaretes.

Lluna Plena és un programa d'oci alternatiu del departament de Joventut i Infància dissenyat per jóvens. Enguany, des de Joventut i Infància opinen que és més necessari que mai per a la joventut del municipi l'oci alternatiu i saludable.

![](/media/i44h4u5c/90lluna-plena-12-diciembre-1-_page-0001.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/lluna-plena-seguix-dema-amb-moltes-activitats/ "Facebook")
*   [](http://twitter.com/share?url=https://aytosagunto.es/va/actualitat/lluna-plena-seguix-dema-amb-moltes-activitats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/lluna-plena-seguix-dema-amb-moltes-activitats/ "Linked In")
*   [](mailto:?body=https://aytosagunto.es/va/actualitat/lluna-plena-seguix-dema-amb-moltes-activitats/)